

**Együtt a környezetünkért**

Az ALCOA székesfehérvári vállalata színvonalas környezetvédelmi programot szervezett iskolánk diákjainak 2012. október 27-én, a Kazinczy-napok keretében.



Az egész délelőttöt betöltő vetélkedő forgatókönyvét a vállalat szakemberei állították össze, akik állomásvezetői feladatot is vállaltak.



A csapatok az előzetes pályamunkák leadása után menetlevél alapján érkeztek a kijelölt állomáshelyekre.



A játékos elméleti és ügyességi feladatok kapcsán a környezetvédelem mellett munka- és tűzvédelmi ismeretekkel is gazdagodtak a diákok.



Szoros volt a verseny, minden csapat kitett magáért.

Az eredményhirdetés nagy meglepetéseként, nemcsak a helyezettek részesültek értékes díjazásban, hanem valamennyi, a versenyben részt vett kisdiák is jutalmat kapott.



Iskolánk tantestülete és diákközössége nevében köszönjük az ALCOA, Kövics Tamás által vezetett lelkes csapatának ezt a színvonalas, szemléletformáló programot, mellyel színesítették diáknapunk rendezvénysorozatát.



További munkájukhoz sok sikert, szép eredményeket kívánunk.

Keszte Jánosné

tagintézmény-vezető